Source: https://pravnapraksa.si/Default.aspx?id=257
Timestamp: 2019-12-14 10:12:57+00:00
Document Index: 1952376

Matched Legal Cases: ['sodišče ', 'sodišče ', 'Sodišče ', 'sodišče ', 'Sodišče ', 'Sodišče ', 'sodišče ']

letnik 2019, številka 28-29, 18. 7. 2019 > Kazalo
Izhodišče za pričujoči uvodnik na povabilo urednika je podati informacijo, da je Ustavno sodišče izdalo dve zbirki svojih odločb, namreč za leti 2017 in 2018, in se obenem odzvati na širšo sliko ustavnopravnih dimenzij dogajanja v državi. A naj pričnem z novima zbirkama, ki omogočata vsebinski vpogled v odločanje Ustavnega sodišča; gre za odločitve, ki so zaznamovale obe omenjeni leti. Predvsem leto 2018 je bilo zaznamovano z različnimi volilnimi in referendumskimi spori. Odločitve Ustavnega sodišča vzpostavljajo postopkovne in vsebinske ustavnopravne standarde v teh dveh najosnovnejših oblikah izvajanja demokracije. Sicer pa je Ustavno sodišče sprejelo precedenčna stališča o mnogih človekovih pravicah. Samo za ilustracijo: kar nekaj odločb zadeva svobodo izražanja tudi kot kritiko sodišč, odločili smo o svobodi veroizpovedi in verskem zakolu živali, o pravici do spoštovanja doma, o pravici do pietete in osebnostnih pravicah umrlih, o osebnem dostojanstvu, o varstvu ugleda politične stranke, osvetlili smo pogosto napačno razumevanje instituta koncesij pri opravljanju javne zdravstvene službe itd.
Slovenska javnost še ni posvetila veliko pozornosti nedavni odločbi Sodišča EU v zadevi Kuhar, ki se nanaša na problematiko izvršbe zaradi neplačila hipotekarnega dolga na podlagi neposredno izvršljivega notarskega zapisa, s katerim je zavarovan dolg v švicarskih frankih. Sodišče EU je potrdilo stališče pravne stroke, ki je bilo izdelano za izvršilne sodnike.
Google je v letu 2004 - ko je bil še na ravni ponudnika spletnega brskalnika, ni pa še imel statusa "spletnega velikana" - predstavil projekt Google Print Library Project, danes znan pod imenom Google Books, ki sta si ga še kot študenta Univerze v Stanfordu leta 1996 zamislila ustanovitelja Googla Sergey Brin in Larry Page. Projekt naj bi zajel celotno zakladnico človeškega znanja, s tem da bi digitaliziral knjižni fundus, dostopen v velikih knjižnicah. Google je v ta namen sklenil dogovore z...
dr. Grega Strban, Sara Bagari
Na političnem parketu že dlje časa tli ideja o spremembi ureditve t. i. dvojnega statusa v okviru obveznega pokojninskega zavarovanja, čeprav konkretni predlogi še niso bili predstavljeni javnosti. Pri tem je pomembno, da predvidene spremembe pogledamo v širši luči, saj se lahko le tako do njih kritično opredelimo. V prispevku obravnavava institut dvojnega statusa z vidika temeljev sistema socialne varnosti in namena, ki ga sistem zasleduje v primeru socialnega tveganja starosti. Šele ob...
Konec junija je Državni zbor RS po nujnem postopku sprejel Zakon o interventnem odvzemu osebkov vrst rjavega medveda (Ursus arctos) in volka (Canis lupus) iz narave (ZIOMVN), s katerim je predvidel odstrel in odvzem 200 medvedov in 11 volkov. Vzrok za sprejem zakona je bilo zadržanje izvajanja Odloka o ukrepu odvzema osebkov vrste rjavega medveda (Ursus arctos) iz narave za obdobje do 30. septembra 2019 s strani Upravnega sodišča RS. Kmalu po sprejemu zakona je prišlo do domnevnega napada medvedke na starejšo gospo v naselju Vrh nad Želimljami, katerega posledica je bila izdaja odločbe za odstrel medvedke z mladičema.
Razvoja kriminalitete v današnjem visokotehnološkem svetu ter dejstva, da uporaba nekaterih tehnik in orodij lahko pomeni omejitve ter globoke posege v temeljne svoboščine in človekove pravice, se dobro zaveda tudi zakonodajalec, ki je s štirinajsto, najobsežnejšo novelo doslej, prinesel pomembne novosti in posege v strukturo kazenskega procesnega prava. Po celovito prenovljenih določbah prikritih preiskovalnih ukrepov z novelo ZKP-F iz leta 2004 je z novelo ZKP-N končno uvedel nova ukrepa z uporabo lovilca IMSI ter z niansiranim pristopom in ob sledenju napotkov Ustavnega sodišča RS in določb Budimpeštanske konvencije dodobra prevetril določbe, ki se pričnejo uporabljati pred preostalimi določbami novele, in sicer tri mesece po uveljavitvi zakona oziroma v drugi polovici julija 2019.
Jure Jakšić, Jure Pirc
Pred nekaj dnevi se je najina umirjena mestna vožnja nekje v Mariboru skoraj končala s prometno nesrečo. Kljub ustrezni hitrosti vožnje pred krožiščem in prepričanju, da ni nobenega kolesarja ali pešca, ki bi prečkal prehod za pešce, se je pred avtomobilom nenadoma znašel voznik skiroja. Na srečo sva pred tem krožiščem ustavila, kljub temu da je bil voznik skiroja, ki se je prehodu približeval po kolesarski poti z desne strani, precej oddaljen. Zato glede na izkušnje ni bilo verjetno, da bi do prehoda za pešce in kolesarje prišel tako hitro, da bi se lahko srečal z najinim vozilom. Ob pogledu na skiro sva ugotovila, da ga voznik ni poganjal, kar nama je dalo vedeti, da gre za električni skiro.
V članku obravnavam zahteve, ki jih vložijo procesno nesposobne osebe, kako ta okoliščina vpliva na tek postopka in nekatere druge njegove institute, kot je npr. pravočasnost vloge. Opredeliti se nameravam do vprašanja, kako obravnavati vlogo procesno nesposobne osebe - npr. vlogo za otroške doklade, ki jo na center za socialno delo (CSD) vloži sedemletni otrok, ali vlogo osebe, ki ji je bila poslovna sposobnost odvzeta.
Varovanje in uresničevanje svobode zbiranja je kot nujno potrebna voda za delovanje ustavne demokracije. Njena individualna in hkrati kolektivna narava posameznikom omogoča, da skupaj z drugimi ljudmi izražajo svoja stališča, ustvarjajo, tekmujejo in se udejstvujejo na številnih področjih družbenega življenja. Utemeljujejo jo vrednote pluralizma, strpnosti in širokosrčnosti, ki omogočajo javno in zasebno izražanje, izmenjavo in soočenje različnih stališč. Njena kolektivna pravna narava pa ji omogoča, da deluje kot sredstvo "participativne demokracije".
Google je v letu 2004 - ko je bil še na ravni ponudnika spletnega brskalnika, ni pa še imel statusa "spletnega velikana" - predstavil projekt Google Print Library Project, danes znan pod imenom Google Books, ki sta si ga še kot študenta Univerze v Stanfordu leta 1996 zamislila ustanovitelja Googla Sergey Brin in Larry Page. Projekt naj bi zajel celotno zakladnico človeškega znanja, s tem da bi digitaliziral knjižni fundus, dostopen v velikih knjižnicah. Google je v ta namen sklenil dogovore z velikimi knjižničnimi akterji, kot so harvardska knjižnica, knjižnica Univerze v Michiganu, oxfordska knjižnica in newyorška javna knjižnica. Naznanil je, da namerava poskenirati 150 milijonov knjig, dostopnih v sodelujočih knjižnicah.
Slovenski državljani, ki študirajo na univerzah Svetega sedeža v Rimu (papeške univerze), so si vrsto let neuspešno prizadevali za to, da bi za čas študija v skladu s slovensko zakonodajo pridobili štipendijo, do katere so vsekakor upravičeni. Do preobrata je prišlo šele letos na podlagi dopisa centra ENIC-NARIC (CIMEA) Italija.
V Evropi so v 15. in 16. stoletju vzniknila mesta, skupaj z njimi pa sta se širili obrt in trgovina. V družbi, v kateri je od srednjega veka prevladovalo naturalno gospodarstvo, se je kot menjalno sredstvo počasi uveljavljal denar. Meščanstvo si je izborilo sodelovanje pri vladarju in postalo njegov politični zaveznik pri prizadevanju, da bi zlomili moč fevdalcev. Zaradi razvoja novih vrst orožja in tehnik bojevanja je namesto stare fevdalne vojske v ospredje prihajala najemniška vojska poklicnih vojakov, ki jo je organiziral in financiral vladar. Da bi lahko pobral dovolj davkov, je potreboval močan uradniški aparat. Meščanstvo, najemniška vojska in uradniški aparat so slabili moč plemstva, ki je postajalo čedalje bolj odvisno od vladarja. Njegova oblast je postajala absolutna, neomejena. Zgled popolne absolutistične države konec 17. stoletja je bila Francija v času vladanja Ludvika XIV. (1638-1715, vladal 1643-1715).
Ne gre za smrtne izide prehitre vožnje, kot na prvi pogled namiguje naslov. V mislih nimam cestnega, ampak drugačen promet: prenos in izmenjavo podatkov, mnenj in izjav in na tej podlagi oblikovanih zaključkov in sodb, ki jih medijska, še posebej internetna scena dnevno naplavlja o dogodkih in ljudeh. Med številnim drugimi tudi v zadevi brutalnega napada na mariborsko sodnico. Vse je bilo tu: od razlage osebnih, družinskih, poklicnih in premoženjskih razmer vpletenih preko neposrednega vključevanja v policijske, tožilske in sodne aktivnosti do globinske pravne, sociološke in politične analize vzrokov in posledic. Ni svetovnega nazora, doktrinarnega pristopa ali aktualne teze, ki je njeni nosilci ne bi poskušali podpreti z ustrezno razlago "pravega, resničnega" ozadja napada.
Maja smo na tem mestu obravnavali usodo argentinske stoletne obveznice. Dosedanji izid ne preseneča. Zanimiva plat je bila le to, kako uspešna je bila izdaja leta 2017 glede na zgodovino Argentine.
mag. Andraž Strgar
Prodaja medicinskih pripomočkov po vsem svetu cveti. S staranjem prebivalstva se bo rast še pospešila. Po analizah banke UBS se bo število uporabnikov med prebivalci, starimi več kot 65 let (ti tvorijo največji tržni segment), do leta 2030 povečalo za 60 odstotkov, kar pomeni skoraj milijardo pacientov. Zato je zelo pomembno, da zdravstveni, lekarniški in drugi izvajalci ter proizvajalci ravnajo etično in zakonito. V tem prispevku na podlagi analize zakonodaje prikazujem, kakšne dolžnosti imajo akterji na trgu medicinskih pripomočkov.
Na političnem parketu že dlje časa tli ideja o spremembi ureditve t. i. dvojnega statusa v okviru obveznega pokojninskega zavarovanja, čeprav konkretni predlogi še niso bili predstavljeni javnosti. Pri tem je pomembno, da predvidene spremembe pogledamo v širši luči, saj se lahko le tako do njih kritično opredelimo. V prispevku obravnavava institut dvojnega statusa z vidika temeljev sistema socialne varnosti in namena, ki ga sistem zasleduje v primeru socialnega tveganja starosti. Šele ob razumevanju pomena sistema socialne varnosti je namreč mogoče ustrezno analizirati aktualna vprašanja prava socialne varnosti, povezana s t. i. dvojnim statusom.
Delavec prvi teden v mesecu dela šest dni, drugi teden tri dni, tretji teden pet dni in četrti teden štiri dni. Tako ponavlja vse leto. • Kako delodajalec pravilno izračuna, koliko letnega dopusta pripada delavcu?
Delodajalec je aprila delavcem izplačal 1.000 evrov regresa za letni dopust. Ker je bila uzakonjena ugodnejša davčna obravnava do višine 100 odstotkov povprečne plače, se je odločil, da bo junija delavcem izplačal še razliko regresa do tega zneska (cca. 700 evrov). Nekateri delavci so dobili izplačan sorazmerni del regresa, ker jim je delovno razmerje že prenehalo pred izplačilom prvega dela regresa.
Sodba Okrajnega sodišča v Kranju št. ZSV 437/2012 z dne 6. februarja 2014 se razveljavi in zadeva se vrne sodišču v novo odločanje.
Ločevati je treba situacije, ko se pri izvrševanju kaznivega dejanja oseba, zoper katero prikriti preiskovalni ukrepi niso odrejeni, slučajno in nenadejano ujame v izvajanje ukrepov, odrejenih zoper drugo osebo, od situacij, ko se prikriti ukrepi z uporabo odredb, izdanih zoper druge osebe, osredotočeno izvajajo tudi zoper osebo, ki sodeluje pri izvrševanju kaznivega dejanja, zaradi katerega je bila odredba izdana. Na podlagi bolj kritične presoje spisovnega gradiva bi se v konkretni zadevi utegnilo izkazati, da so policisti brez ustrezne odobritve odredbodajalca v neki točki de facto sami razširili subjektivni domet sicer zakonitih odredb, izdanih zoper druge obsojence, na M. M. - s takim ravnanjem bi bilo poseženo v bistvo zahteve po predhodni kontroli teh ukrepov, ki posegajo v ustavne pravice posameznika.
Pobudnik se je na Informacijskega pooblaščenca (IP) obrnil z vprašanjem glede pravne podlage, na kateri bi telefonska centrala lahko upravičeno snemala pogovor med operaterjem in stranko.
Svojci umrlega so se soglasno odločili za odstop od obdukcije, kasneje pa so na enem izmed dokumentov opazili, da je obducent podal podatke o vzroku smrti. Po preverjanju so ugotovili, da je bila obdukcija vendarle opravljena in da so bili pokojnemu odvzeti možgani, namenjeni za nadaljnjo nevropatološko sekcijo.
Pritožnik je zatrjeval kršitev pravic iz 6. in 8. člena EKČP zaradi prekinitve stikov med njim in otroki na podlagi odločitve sodišča. Z materjo otrok M je imel trojčke. Novembra 2002 sta pritožnik in M na centru za socialno delo (center) sklenila dogovor glede stikov, ki naj bi potekali dvakrat tedensko in med počitnicami. Prvostopenjsko sodišče je leta 2003 odločilo o razvezi zakonske zveze in dodelilo otroke v varstvo in vzgojo M.
V sodni praksi Sodišča (EU) se žal preredko pripeti, da kak od predloženih slovenskih primerov postane nosilni element še kako pomembne področne razlage prava EU. A prav to se je leta 2014 na področju zavarovanja avtomobilske odgovornosti zgodilo z odločitvijo v zadevi Vnuk. Postala je celo doktrinarna, po odmevnosti primerljiva kvečjemu z zadevo Leitner, ki je med pravno priznane vrste nepremoženjske škode v Uniji uvrstila tudi izgubo užitka na počitnicah. Še več, odločitev v zadevi Vnuk je morebitni novi britanski predsednik vlade Boris Johnson celo izrecno označil kot enega od razlogov, da je bila britanska odločitev za brexit pravzaprav še kako upravičena. Sodišče je pozneje premiso, ki jo je postavilo v zadevi Vnuk, počasi razvijalo in širilo, zlasti še z odločitvama Andrade in Torreiro. V nedavnem portugalskem primeru pa je v luči teh odločitev presojalo tudi primer prometne nesreče, ki jo je sicer nepooblaščeni uporabnik povzročil z vozilom, ki ga je njegova lastnica in upravičena voznica pravzaprav "zapustila". To vozilo je namreč lastnica po tem, ko je zbolela, ne da bi ga uradno umaknila iz prometa, parkirala na svojem zasebnem zemljišču. Je tudi tovrstno rabo vozila mogoče šteti za "uporabo vozila" v luči člena 3(1) (Prve) direktive o zavarovanju civilne odgovornosti pri uporabi motornih vozil?
Sodišče Evropske unije je odločilo, da je slovenska zakonodaja, ki sodišču v postopku izvršbe na podlagi pogodbe o hipotekarnem kreditu, sklenjene med prodajalcem ali ponudnikom in potrošnikom v obliki neposredno izvršljivega notarskega zapisa (v nadaljevanju: notarski zapis), onemogoča presojo nepoštenosti pogojev (na predlog potrošnika - dolžnika ali po uradni dolžnosti) in na tej podlagi odloži izvršbo, v neskladju s pravom EU.
Nepremičninski trg je v preteklosti prikazal svojo nepredvidljivost, iz katere pa smo se veliko naučili. Prepoznavamo pasti, na katere lahko naleti povprečen človek - kupec na trgu. Velikokrat se namreč zgodi, da pomembna dejstva niso niti znana, še manj pa zapisana. V ljubljanskem Hotelu Slon so 6. in 7. junija v organizaciji Lexpere d. o. o. (GV Založbe) potekali že 11. Dnevi stvarnega in zemljiškoknjižnega prava.
Na PF Univerze v Ljubljani so letos, 22. maja 2019, potekali že XVII. Nomotehnični dnevi, katerih koordinator je bil tokrat zaslužni profesor na PF Univerze v Ljubljani dr. Albin Igličar. Dogodek, na katerem so udeleženci razpravljali o različnih odprtih vprašanjih nomotehnike, so organizirali Inštitut za primerjalno pravo pri PF Univerze v Ljubljani, Služba Vlade za zakonodajo in PF Univerze v Ljubljani. Seminar sta s pozdravnima nagovoroma otvorila direktor Inštituta za primerjalno pravo pri PF Univerze v Ljubljani in zaslužni profesor na PF Univerze v Ljubljani dr. Lojze Ude ter direktor Službe Vlade za zakonodajo Rado Fele.
Med 4. in 5. decembrom 2018 je v Portorožu potekala že 11. konferenca kazenskega prava in kriminologije. V okviru vsakoletnega druženja, ki predstavlja (še kako dobrodošel in nujen) most med dvema izhodiščno različnima strokama, je bil tudi letos izdan zbornik prispevkov. Gre za čtivo, ki ga vsako leto z veseljem vzamem v roke, saj kot ogledalo odseva raven slovenskega kazenskega prava in kriminologije ter opozarja na nedavne premike in fokus raziskovalcev z obeh področij.
Life 3.0: Being Human in the Age of Artificial Intelligence Max Tegmark (Vintage, julij 2018, 384 strani, ISBN: 9781101970317, 11 evrov) Umetna inteligenca je v zadnjem času osrednja tema razprav o tehnologiji. Max Tegmark opisuje, kakšen napredek so nedav
Najbrž ste se mnogi že odpravili na zaslužen poletni dopust. Tudi Pravna praksa počasi odhaja, zato vas v zadnjem predpočitniškem kotičku ne bom preveč obremenjevala z zahtevnimi slovničnimi ali pravopisnimi zagatami. Naj bo tale nekoliko bolj sproščen. Izbrala sem nekaj bolj ali manj eksotičnih krajev z vsega sveta, ki nam, kadar jih uporabljamo v slovenskem jeziku, lahko povzročijo tudi kakšen siv las.
Misel, ki bi se slovensko glasila "Z branjem nagrobnih napisov bom izgubil spomin", je vzeta iz Ciceronovega spisa Kato Starejši o starosti (Cato maior de senectute 21). Cicero ga je napisal, ko mu je bilo triinšestdeset let. V njem povzema namišljeni pogovor, ki ga je imel štiriinosemdesetletni Kato Starejši s Scipionom Emilijanom (185-129 pr. Kr.) in Gajem Lelijem (konzul leta 140 pr. Kr.). Oba sogovornika izražata občudovanje nad lahkotnostjo, s katero je Kato prenašal visoko starost.
Okrožno sodišče je pritožnika dr. Blaža Kovačiča Mlinarja, ki je bil v vlogi zagovornika v kazenskem postopku, kaznovalo z denarno kaznijo 1.500 evrov zaradi zlorabe procesne pravice z namenom zavlačevanja postopka, kar naj bi storil s tem, ko vse do 12. marca 2018 ni dvignil vabila na glavno obravnavo, razpisano za 9. in 12. marca 2018, čeprav je bil o prispelem pismu obveščen 5. marca 2018 in je v času od 5. do 9. marca 2018 prevzemal sodno pošto v drugih zadevah.
Ponedeljek, 8. 7. Javne finance. Fiskalni svet je v sporočilu za javnost pojasnil, da je bil saldo sektorja država v prvem četrtletju 2019 izravnan, v enakem obdobju lani pa je beležil presežek v višini 0,4 odstotka bruto družbenega proizvoda (BDP). Ta sprememba odraža
"Posebno področje, vredno omembe, so za moje pojme predolge sodbe. Če v Sloveniji na primer sodba obsega 100 strani, jih v Avstriji zgolj 10." (Odvetnik v celovški odvetniški pisarni Grilc, Vouk, Škof, dr. Roland Grilc, o razlikah med slovenskim in avstrijskim sodst
Ponedeljek, 8. 7. Arbitraža. Hrvaška in Slovenija sta na ustni obravnavi o dopustnosti slovenske tožbe proti Hrvaški zaradi kršenja evropskega pravnega reda kot posledice neizvajanja arbitražne razsodbe pred Sodiščem Evropske unije (EU) predstavili svoja stališča. Hrvaš
Iz PP, št. 1/88, 14. januar 1988, str. 11
Konec preteklega meseca je bila vsebinsko, oblikovno in tehnično prenovljena spletna stran Zavoda za pokojninsko in invalidsko zavarovanje Slovenije, katere namen je seznanjanje zavarovanih oseb s sistemom pokojninskega in invalidskega zavarovanja v Sloveniji. Ključne novosti prenovljene spletne strani so: možnost njene celovitejše uporabe prek mobilnega telefona, možnost poslušanja vsebin in dostopnost nekaterih vsebin v slovenskem znakovnem jeziku.
Sklepi, ki jih je Vlada RS sprejela na 39. redni seji (11. julij 2019): - Uredba o podelitvi rudarske pravice za izkoriščanje mineralne surovine prod v pridobivalnem prostoru Pleterje PPK 2 v občini Kidričevo, - Uredba o podelitvi rudarske pravice za izkoriščanje mineralne surovi
12. julij - predlog zakona o spremembah in dopolnitvah Zakona o poslancih, - predlog zakona o Državnem zboru, - predlog zakona o dopolnitvi Kazenskega zakonika.